Na temelju članka 31. Statuta Općine Legrad („Službeni glasnik Koprivničko-križevačke županije“ broj 5/13), Općinsko vijeće Općine Legrad na 4. sjednici održanoj 25. rujna 2017. donijelo je

**PRAVILNIK O IZMJENAMA I DOPUNAMA**

**Pravilnika o stipendiranju studenata s području Općine Legrad**

**Članak 1.**

 U Pravilniku o stipendiranju studenata s području Općine Legrad („Službeni glasnik Koprivničko-križevačke županije“ broj 14/14) u članku 5. stavku 1. iza točke 6. dodaju se nove točke 7, 8. i 9. koje glase:

 **„7. potvrda Porezne uprave o dohotku u prethodnoj godini,**

 **8. godišnji financijski izvještaj za prethodnu godinu,**

 **9. izjavu nezaposlenog roditelja o ostvarenom prihodu.“.**

Dosadašnje točke 7., 8., 9. i 10. postaju točke 10., 11., 12. i 13.

**Članak 2.**

 Članak 10. mijenja se i glasi:

 **„Broj bodova po kriteriju „uspjeh u prethodnom obrazovanju“ utvrđuje se temeljem ostvarenog uspjeha u posljednjoj godini obrazovanja i to za uspjeh u akademskoj godini prema prosjeku ocjena položenih ispita, a za uspjeh u srednješkolskom obrazovanju prema prosjeku ocjena općeg uspjeha i svih predmeta na završnom ispitu – obvezni i izborni dio državne mature, na slijedeći način:**

 **OPĆI USPJEH – SREDNJA ŠKOLA BROJ BODOVA**

 **Dovoljan (2) 5**

 **Dobar (3) 10**

 **Vrlo dobar (4) 20**

 **Odličan (5) 25**

 **PROSJEK OCJENA – AKADEMSKA GODINA BROJ BODOVA**

 **Dovoljan (2) 10**

 **Dobar (3) 20**

 **Vrlo dobar (4) 40**

 **Odličan (5) 50“.**

**Članak 3.**

 U članku 11. stavku 1. točki 1. podtočka c) mijenja se i glasi:

 **„c) za poljoprivrednike (OPG), obrtnike, dopunske djelatnosti i slično – potvrda Porezne uprave o dohotku za prethodnu godinu i Godišnji financijski izvještaj za prethodnu godinu koji je dostavljen FINA-i,“.**

Iza podtočke c) dodaje se nova točka d) koja glasi:

 **„d) za nezaposlene članove domaćinstva – izjava pod krivičnom i materijalnom odgovornošću da ne ostvaruju nikakve prihode u Republici Hrvatskoj i inozemstvu.“.**

**Članak 4.**

U članku 15. iza stavka 5. dodaje se novi stavci 6. i 7. koji glase:

 **„Dodatni bodovi za nezaposlene roditelje prema stavku 1. podstavku 6. i 7. ovog članka neće se dodjeljivati ukoliko se utvrdi da nezaposleni član domaćinstva ostvaruje prihode prema izjavi iz članka 11. stavka 1. točke 1. podtočke d).**

 **Ukoliko dva ili više studenta ostvare isti broj bodova, prednost u dodjeli stipendije ima student koji ostvari više bodova po kriteriju „prihod po članu domaćinstva.“.**

**Članak 5.**

 Ovaj Pravilnik stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE LEGRAD**

**KLASA: 604-01/17-01/01**

**URBROJ: 2137/10-17-1**

**Legrad, 25. rujna 2017.**

 **PREDSJEDNICA:**

 **Snježana Kuzmić v.r.**